ഒരുതരത്തിലും ഉപയോഗിക്കാന് പാടില്ലാത്ത പദം: പാലാ ബിഷപിനെതിരെ വീണ്ടും മുഖ്യമന്ത്രി നാര്കോട്ടിക് ജിഹാദ് പരാമര്ശം ഒരുതരത്തിലും ഉപയോഗിക്കാന് പാടില്ലാത്തതാണെന്ന് മുഖ്യമന്ത്രി പിണറായി വിജയന്. ലൗ ജിഹാദ് കേരളത്തിലില്ലെന്ന് വ്യക്തമാക്കിയത് കേന്ദ്രസര്ക്കാരാണ്. വസ്തുതാപരമായി കാര്യങ്ങള് മനസ്സിലാക്കി വേണം പൊതുസമൂഹത്തില് അവതരിപ്പിക്കാന്. ഒരുതരത്തിലും ഉപയോഗിക്കാന് പാടില്ലാത്ത പദമാണ് നാര്കോട്ടിക് ജിഹാദ്. ഇത്തരം പ്രസ്താവന നിര്ഭാഗ്യകരമാണ്. ഉന്നതസ്ഥാനത്ത് ഇരിക്കുന്നവര്ക്ക് യോജിച്ചതല്ല ആ പ്രസ്താവന. പൊതുസമൂഹം ആ പ്രസ്താവനക്കൊപ്പം അല്ലെന്നും മുഖ്യമന്ത്രി പറഞ്ഞു. കേരളം മതനിരപേക്ഷതയുടെ വിളനിലമാണ്. അതിനെ തകര്ക്കാന് ഏത് കേന്ദ്രത്തില് നിന്ന് ശ്രമമുണ്ടായാലും നമ്മുടെ നാട് അതിനെ ചെറുക്കും. നാടിനെ ഭിന്നിപ്പിക്കാന് ശ്രമിക്കുന്നവരാണ് ഇത്തരം പ്രസ്താവനയെ പിന്താങ്ങുന്നതെന്നും മുഖ്യമന്ത്രി പറഞ്ഞു.